279 
Apró közlemények. — Kleine Mitteiluugen. 
A Ruscus aculeatus L-ről (Ueber Ruscus aculeatus L.) 
A vad puszpángot a szekszárdi hegyi erdőkből ismerem ugyan 
gyermekkorom óta, de hogy azt rendszeresen szedik és Buda- 
pestre szállítják, csak 1912-ben egy kirándulásom alkalmából a 
helyszínén egy vadőrtől hallottam. 0 azt mondta : a ruszkuszt 
festéknek gyűjtik. 
Kiváncsi lettem és utána kérdezősködtem A közalapítványi 
magyar királyi erdőgondnokságnál Szekszárdon, Hofemann Sándor 
kir. erdőtanácsostól a következő adatokat tudtam meg : A Ruscus 
aculeatus L-nek Szekszárd vidékén ismert nevei : ruszkusz, szú- 
rós ruszkusz, vad puszpáng, Mausdorn, Weberzelle, Stechmirte. 
Koszorúknak szedik és főleg Budapestre szállítják. Szedése mint- 
egy nyolcz év óta van bérbeadva. Azelőtt nem is gondoltak a 
Ruscus gyűjtésére, míg nem jelentkezett egy asszony, ki 50 koro- 
nát ajánlott a szedés jogáért. A következő két évben 80 korona, 
aztán 100 korona volt a haszonbér. Amíg 1910-ben 100 koronát, 
addig 1911-ben 440 koronát fizettek a szedés jogáért. 
A szekszárdi m. kir. közalapítványi uradalomhoz tartozó 
szekszárdi, grábóczi és őcsényi hegyi erdőkben az 1912-ik év 
folyamán, december 31-ig terjedő időben gyakorolható vad pusz- 
páng, télizöld és borostyán szedetési jogát 250 korona bérösszeg- 
ért a Montenuovo hercegi uradalom szálkai birtoka vette ki. 
A hercegi uradalom a vadászati jogot is bérbe bírja és tisztán 
csak az a körülmény indította arra, hogy a Ruscus szedetési 
jogát is kivegye, nehogy az idegen szedők a vadat zavarják. 
Hat éven keresztül, egészen 1912-ig Gyimothy Márton szek- 
szárdi nyugalmazott rendőrbiztos szedette és szállíttatta a Ruscus- 1. 
Tőle hallottam a következőket : A vad puszpáng Tolna vármegyé- 
ben még Lengyelen is előfordul, de kevés ; Baranya vármegyében 
Nagy-Hajmáson is terem, kisebb mennyiségben mint Szekszárd 
vidékén. Kaposvár városi erdejében is nő. Újvidékről hajóval 
sokat szállítanak Budapestre. Bőven terem Görz vidékén. Onnan 
küldték azelőtt Budapestre. 
Az csak mese, hogy a ruszkuszt festéknek használják. 
Koszorút kötnek belőle s ezért Mindszentek táján a legkereset- 
tebb. A Ruscus nehezen nő. Bogyót csak a harmadik évben hoz. 
3 — 4 év alatt lesz akkora, hogy koszorúnak lehet használni. 
Ezért egy helyen csak egyszer szedhető három év alatt. Sarlóval 
vágják és zsákokba rakva szállítják Budapestre. Szekszárd vidé- 
kén évente 10 — 12 métermázsát gyűjtenek. Száraz esztendőben 
kevesebb terem. A szedők 10 — 11 "fillér munkabért kapnak kilo- 
grammonként, a bérlő 48 — 58 koronáért adja el métermázsáját 
Budapesten. 
19 * 
